Vrou van Polokwane word vermisBianca Gerber (Foto: SAPD) ŉ 32-jarige vrou van Polokwane in Limpopo word sedert einde Februarie vermis. Die polisie vra nou die publiek se hulp om Bianca Gerber op te spoor. Konst. Maphure Manamela, woordvoerder van die polisie, sê Gerber is op 28 Februarie laas by haar pa se huis in Fourways in Johannesburg gewaar. Sedertdien is haar selfoon af en gaan dit direk oor na stempos. Gerber bly op ŉ kleinhoewe digby Polokwane. “Sy is 1,6 meter lank en het tydens haar verdwyning ŉ wit geblomde rok aangehad,” sê Manamela. Die polisie het haar reeds by vriende en familielede gaan soek, maar sonder enige sukses. Enigiemand met meer inligting oor waar Gerber haar kan bevind, kan ao. Peter Mangakeng by 082 728 9831 of die Stop Misdaadnommer by 086 000 10111 kontak.